标题：范武子
简介
范武子因迎公子雍之事流亡秦国，河曲之战中为秦国献计，成功抵御晋军。后被赵盾用计迎回晋国。邲之战中看到晋军内部不和，主张班师。荀林父死，升任执政，专务教化，使晋国之盗皆逃于秦。郤克使齐受辱，请求伐齐不得，士会担心晋国发生内乱，告老让郤克为执政。二十年后，晋悼公犹修“范武子之法”，百年之后，赵武、叔向等犹追思士会，欲从之游。
生平
范武子，即范会、士会，字季。范氏之祖。春秋时晋国人。祖士蒍，佐晋献公定策，尽灭桓、庄之族及游氏，升大司空。  范武子公元前636年，晋人杀怀公。公子重耳出亡十九年后归国嗣位，是为晋文公。大会群臣，行复国之赏。赏分三等。士会虽无从亡之勋，但心仪重耳，尝辅以谋议，故叙列二等之赏。公元前632年，晋、楚争霸，战于城濮（今山东鄄城西南），楚军败绩，晋文公称霸。是役，士会代舟之侨为戎右将军，其名始入《春秋》。
公元前621年，晋襄公死。子夷皋年幼，国内发生立长立嫡之争。执政赵盾欲立文公之子、襄公之庶弟公子雍为君。其时，公子雍在秦国为人质。遂遣先蔑、士会赴秦迎雍。既行，赵盾因畏国人责难，卒然变计，改立夷皋为君，是为晋灵公。但此时先蔑、士会已经到了秦国都城。秦国派白乙丙率车驾四百乘送公子雍入境，止于令狐（在今山西临猗西）。赵盾闻知，乃自将中军，屯于堇阴。秦国以为晋师前为迎雍，故不加戒备。讵料，赵盾引军于夜间劫秦营，秦军大溃。白乙丙力战得脱，公子雍则死于乱军之中。先蔑、士会见状，不敢归晋，不得已从秦师而返。
士会在秦不与先蔑相见。或曰：“子能兴之俱亡，而不能见于此，焉用之？”士会曰：“吾与先蔑同罪，非慕其义而从之，又何见焉！”盖责先蔑位列六卿，而不能匡谏于前，且俱出奔，恶有党也。
公元前615年，秦康公衔令狐之恨，自统大军，以士会为参谋，渡过黄河，攻晋邑羁马（今山西永济南），拔之。赵盾合报，率晋军扎营于河曲。用臾骈之策，深沟高垒，固守不战。康公求战不得，问计于士会。对曰：“赵氏新任一人，姓臾名骈，此人广有智谋，今日坚壁不战，盖用其谋，以老我师也。赵氏有侧室子穿，乃襄公之爱婿，有宠而骄，恃勇而狂，未谙军旅之事，闻此番求为上军佐，赵盾未从其请而以臾骈为之。赵穿怀恨在心，故仅以私属从行，附于上军，意在夺臾骈之功也。若我以轻兵挑其上军，臾虽欲坚守不出，穿必恃勇来追，因之而战，不亦可乎？”康公从其谋。果然不出士会所料，赵穿傲上，不秉将令，率私属百乘迎战。秦军佯败诱退，穿追之不及而返。怒骂臾骈畏死，不肯协力同追。复又整军驱车出营追逐秦师。盾闻讯大警，曰：“狂夫独出，必为秦擒，不可不救也！”乃令三军并出，方截得赵穿而归。秦师旋得谍报，晋军谋在河口设伏，以堵秦归路。士会审时度势，恐为晋所乘，乃劝康公连夜改道退军。在行进中攻扰晋之瑕邑，经桃林塞全师而归。
翌年，晋患秦用士会，乃于诸浮集六卿而议之。赵盾叹曰：“士会在秦，贾季在狄，难日至矣，若之何？”郤缺①曰： “士会能贱而有耻，柔而不犯，其智足使。且奔秦非其罪也。欲除秦害，先去其助，宜召回士会为是。”盾曰：“秦方宠任士会，请之，必不从。何计可复之？”臾骈举魏寿余，曰：“此人颇能权变，使之诈降于秦，乘间诱归士会，当可成功。”盾从之。臾骈夜叩寿余之门，告以六卿所议及招士会之策。寿余应允。次日，赵盾以灵公命，使寿余督有司出戍黄河边境。寿余佯装抗命。盾亦作态佯怒，命韩厥搜捕寿余府第，系其妻孥而故意纵寿余逃走。寿余连夜遁往秦国，见秦康公哭诉请降。士会在旁不置一词。康公以问士会，对曰：“晋人多诈，未可轻信也。果是真降，当以何物为凭？”寿余于袖中出一文书，乃魏封邑土地、人民之册，语康公曰：“明公能收容寿余，愿以食邑奉纳。”康公在犹豫间，寿余急以目眄士会，且蹑其足。士会身虽在秦，然亦心恋故土。见寿余之态，己阴会其意。遂对康公曰：“河东诸城，再无大於魏邑者，若得魏据而扼之，以渐收河东之地，亦是长策。只恐魏有司惧晋之讨，不肯来归耳！寿余曰：“魏有司名为晋臣，实乃寿余之私属也。请遣一熟知晋情之人，随我前往晓谕。明公率一军屯于河西，遥为声援，必可成功也。”康公许之，顾士会曰：“卿熟谙晋事，须同寡人一行。既至河口，安营已毕，前哨报：“河东有一枝军屯扎，不知何意？”寿余曰：“此必魏人闻有秦军，故为备耳！彼未知臣之在秦也，诚一东方之人，熟知晋事者，与臣先往谕以祸福，不愁魏有司不从。”康公命士会同往。士会顿首辞曰：“晋人虎狼之性，暴不可测，倘臣往谕而从之则可，万一不从，拘执臣身，君复以臣不堪任使，加罪于臣之妻孥，非徒无益于君，而臣之身家枉被其殃，九泉之下，可追悔乎？”康公曰：“卿宜尽心前往，若得魏地，重加封赏；倘被拘留，寡人当送还卿之家口，以表相与之情。”遂与士会指黄河为誓。士会乃随寿余归晋。后康公果然送还士会妻孥归晋。士会感康公之义，致书称谢，且劝以息兵养民，各保四境。康公善之。从此，秦、晋间互不加兵者几二十年之久。
公元前601年，士会将上军，始为晋六卿。
公元前597年，楚攻郑。晋景公谋救郑，拜荀林父为中军元帅。士会为上军主将，郤克佐之，发兵车六百乘救郑，及至黄河口，得谍报：郑被围三月，待援救不至，已降楚。楚师且将北归矣。士会语林父曰：“救之不及，战楚无名，不如班师，以俟再举。”林父善之，欲返。中军副帅先谷沮之，偕赵同、赵括引军渡河迎战。诸帅不得已而从之，三军并济黄河。晋、楚战于邺（在今河南武陟东南），终因晋军将帅不能相协，各行己意，轻敌无备而为楚军所败。晋中、下两军溃不成列，败兵渡河争船，自相残杀，舟中指盈可掬。惟上军不败。盖士会预为之备，令上军诸将各率所部兵众，依托敖山之险，七处设伏，士会又亲自引军殿后，军容整肃，楚不敢逼。直待中、下两军残部余众尽渡黄河，方始整旆而还。
公元前593年，士会率师攻灭强邻赤狄之甲氏、留盱及留盱所属铎辰诸部。自此赤狄之土，尽归于晋国。
时晋国岁饥，盗贼蜂起，执政荀林父患之。访国中之能察盗者，得郤雍。此人善于亿逆，尝游市井间，日获盗数十人，市井怵惧而盗患愈滋。大夫羊舌职谓林父曰：“如今盗未尽获而郤雍之死日将至矣！”林父问其故。封曰：“子恃郤雍一人之察，然不能尽灭群盗。而群盗合力则可以置郤雍于死地也，不死何为？”越数日，郤雍偶行郊外，群盗数十人合而攻之，割其头以去。林父忧愤成疾，不久亦死去。景公闻羊舌职之言，召而问弭盗之策。对曰：“弭盗之方，在乎化其心术，使之知廉耻，非以多获为能也。君如择朝中之善人，使显荣之于民上，彼不善者将自感化，何盗之足患哉！”景公又问：“今吾国中善人何为最？卿试举之。”对曰：“无如士会。其为人，言依于信，行依于义，和而不谄，廉而不矫，直而不亢，威而不猛，君必用之。”及士会灭赤狄还，景公以士会之功，奏闻于周定王，定王赐士会黻冕之服，位上卿。代林父为中军元帅，且加大傅之号，改封于范，是为范氏之始。
士会将缉盗科条尽行删削，专以教民劝化为务。于是晋国之盗多逃于秦国。是年冬，晋景公又使士会平定周王室之乱。定王享以诸侯之礼，以示优宠。士会归而益求典礼之制，以修晋国之法。
公元前592年，晋君使郤克征会于齐。郤克固有跛足残疾，适为齐侯母夫人窥见，被耻笑，受辱而归，怒不可遏。日夜向景公言伐齐之利。士会患之。语士燮曰： “吾闻之，千人之怒，必获毒焉。夫郤子之怒甚矣，不快心以逞于齐，必发怒于晋国内。不得政，何以逞怒；余将致仕焉，以成其怒，冀其无以内易外也。尔勉从二三子以承君命，唯敬。”乃告老，让之以政。
若干年后，赵文子与叔向同游于晋墓地九原。赵文子曰：“死者若可起也，吾谁与归？”叔向曰：“其阳子乎？”文子曰：“夫阳子行廉直于晋国，不免其身，其智不足称也。”叔向又曰：“其狐偃舅犯乎？”文子曰：“夫舅犯见利而不顾其君，其仁不足称也。”叔向曰：“子意属谁？”文子曰：“唯范武子，纳谏不忘其师，言身不失其友，事君不援而追，不阿而退。”